Tőzsde Mentor

Napi összegzés
2025-10-22
Gyenge volt a piaci hangulat, az amerikai és az európai tőzsdeindexek is visszaestek.
A visszaesést elsősorban az Oroszországra kivetett újabb szankciók váltották ki, ami akár eszkalációt is jelenthet a geopolitikai feszültségekben, valamint az amerikai-kínai kereskedelmi megállapodás megvalósulását is hátráltathatja.

Napi összegzés
2025-10-21
Megtorpant a piacok lendülete, a tőzsdeindexek kis mértékben visszaestek, oldalaztak.
A gyengébb mai teljesítmény ellenére sokat javult az általános piaci hangulat és az optimizmus, a kockázatvállalási hajlandóság növekedésével pedig a nemesfémek is sokat estek, az arany 5%-ot, míg az ezüst 7%-ot zuhant.
A vártnál gyengébb számokat közölt tegnap este befektetőivel a Netflix, ennek hatására pedig 6 százalékos mínuszba került zárást követően az árfolyam. Ugyan bevétel tekintetében még sikerült hoznia az elemzői konszenzus várakozását a cégnek, de EPS terén több mint 1 dollárral maradt el a kitűzött céltól.

Napi összegzés
2025-10-20
Sokat emelkedtek a tőzsdeindexek, amivel az S&P 500 és a Nasdaq 100 is közel került a korábbi csúcsához.
A befektetők egyre optimistábbak a vámháborúval kapcsolatban, valamint azt árazzák, hogy hamarosan megállapodásra juthatnak a republikánusok és a demokraták, ami a kormányzati leállás végét jelenthetné.

Napi összegzés
2025-10-17
Javult a piaci hangulat, a tegnapi csökkenést követően ma ismét emelkedni tudtak a tőzsdeindexek.
A befektetők valószínűleg kevésbé tartanak a banki problémák kiterjedésétől, ami segítette a korrekciót.
A piac egyre inkább árazza az amerikai-kínai kereskedelmi megállapodás megvalósulását, valamint a kormányzati leállás végét, ami segíti a tőzsdeindexek emelkedését.

Napi összegzés
2025-10-16
Erősen indult ez a nap is a tőzsdéken, a kereskedés végére azonban elromlott a hangulat, így a tőzsdeindexek visszaesést mutattak.
A negatív piaci reakció az amerikai regionális bankokkal kaocsolatos problémak miatt alakult ki, mivel a Zions Bancorporation 50 millió dolláros veszteségről számolt be a hitelportfóliójában, amely óvatosságot váltott ki a befektetők körében.

Heti összegzés
2025-10-15
A mai napon már ismét emelkedtek a tőzsdeindexek, az S&P 500 is szép pluszban zárt.
A hangulat javulása elsősorban a vámháborúval kapcsolatos optimizmus növekedésének köszönhető, viszont érkeztek erős gyorsjelentések is.
Szépen teljesített a pénzügyi szektor pozitív negyedéves eredményeknek köszönhetően, emellett a Salesforce és a TSMC számainak is örültek a befektetők.

Heti összegzés
2025-10-14
Kissé visszaestek a főbb tőzsdeindexek, viszont a Russel 2000 jól teljesített.
Az eltérést az okozhatta, hogy a befektetők a pozitív nyikatkozatok ellenére továbbra is aggódnak a vámháború ismételt fellángolása miatt, a Russell 2000 indexet ez azonban kevésbé érinti.
Tegnap Jerome Powell jegybankelnök Philadelphiában tartott beszéde során jelezte, hogy végéhez közelíthet a mennyiségi szigorítás, vagyis leállíthatja a Fed a mérlegfőösszeg csökkentését. Ez pedig nagyon jó hír, különösen a kis és közepes kapitalizációjú vállalatokat tartalmazó Russell 2000 számára.

Napi összegzés
2025-10-13
Szépen korrekcióztak a tőzsdeindexek a látványos pénteki esest követően, így a befektetők némileg megnyugodtak.
Sokat javított a piaci hangulaton, hogy Donald Trump kijelentette, hogy az Egyesült Államok valószínűleg megállapodásra fog jutni Kínával, így erősödött az optimizmus.
Az Nvidia és AMD után a Broadcommal is együttműködési szerződést kötött a ChatGPT-t fejlesztő OpenAI. Az együttműködés részeként az OpenAI egy új AI chipet fog tervezni, amit a Broadcom fejleszt tovább és gyárt le. Ez pedig kedvez a technológiai és a mesterséges intelligenciában érintett vállalatoknak.

Napi összegzés
2025-10-10
Jelentősen elromlott a hangulat a tőzsdéken, az indexek rég nem látott mínuszban zártak.
Az esést Donald Trump bejelentése váltotta ki, miszerint nagy mértékű, akár 100%-os többletvámot vethet ki Kínára, válaszul a ritkaföldfémekre vonatkozó exportkorlátozásokra.
Az amerikai-kínai kereskedelmi feszültségek ismételt fellángolása nagyon rossz hír a befektetőknek, különösen a technológiai szektornak, viszont a nap során szinte minden eszköz árfolyama zuhant, kivéve a nemesfémeket, amik kitűnően teljesítettek.

Napi összegzés
2025-10-09
Kissé megtorpantak a részvénypiacok, viszont nagyobb mínuszok nem alakultak ki, inkább oldalaztak, stagnáltak a tőzsdeindexek.
Még mindig tart a kormányzati leállás, aminek következtében számos adat csúszik, ennek pedig komolyabb következményei is lehetnek, valamint a Fed-nek is nagyon kevés információ áll a rendelkezésére.
A bizonytalanság ellenére továbbra is erős a piaci hangulat, ugyanakkor a nemesfémek jó teljesítménye is jelzi a meglévő kockázatokat.

Fed jegyzőkönyv
2025-10-08 20:00 (Europe/Budapest)
A Fed legutóbbi kamatdöntő ülésének jegyzőkönyve még több információt tartalmazhat a jegybank terveiről és a várható kamatpályáról, amire kiemelten fog figyelni a piac.

Napi összegzés
2025-10-08
Ismét erősen teljesítettek a tőzsdeindexek, amivel az S&P 500 és a Nasdaq 100 is új csúcsot ért el.
Nagyon jó a hangulat a technológiai szektorban elsősorban az új AI beruáházási hullámnak köszönhetően, az AMD árfolyama is több mint 10%-ot emelkedett.
A legutóbbi Fed ülés jegyzőkönyve alapján további kamatvágásokra lehet kilátás még idén, ami tovább erősíti a kamatcsökkentesi várakozásokat.

Napi összegzés
2025-10-07
Gyenge piaci hangulat jellemezte a részvénypiacokat, az európai és amerikai tőzsdeindexek is visszaestek.
Csökkentett éves előrejelzésein a BMW a gyengébb kínai értékesítésekre és növekvő vámköltségekre hivatkozva, így jelentősen csökkent a részvény árfolyama.
Jól teljesítettek a nemesfémek, amiket a kormányzati leállással kapcsolatos bizonytalanság és az erősödő kamatcsökkentési várakozások is segítenek.

Napi összegzés
2025-10-06
Vegyes mozgások alakuktak ki a részvénypiacokon, mivel míg az amerikai tőzsdeindexek többnyire szerény növekedést értek el, addig az európai piacok alulteljesítettek.
A gyenge európai piaci hangulat oka mögött a francia politikai válság állt, mivel Lemondott Sébastien Lecornu francia miniszterelnök, akit alig egy hónappal ezelőtt nevezett ki Macron francia elnök. A leginkább a francia tőzsde csökkent, viszont a politikai bizonytalanság más európai piacokra is rányomja a bélyegét.
Új, több évre szóló, AI-infrastruktúra kiépítésére vonatkozó, stratégiai megállapodást jelentett be az AMD és az OpenAI, amelyben az AMD AI-chipjeit használnák fel. Ennek hatására jelentősen, 24%-kal emelkedett az AMD árfolyama, valamint az esemény a technológiai szektornak és a mesterséges intelligenciában érintett vállaltoknak is jó hír.

Napi összegzés
2025-10-03
Megtorpant a részvénypiacok lendülete, viszont csak kisebb mínuszok mutatkoztak.
A befektetők továbbra is optimisták a kamatcsökkentésekkel kapcsolatban, ami segíti a piaci hangulatot.
Továbbra sincs megegyezés a kormányzati költségvetéssel kapcsolatban, ami elhúzódó leállás esetén a tőzsdékre is negatívan hathat, ez is lehet az oka a gyengébb piaci hangulatnak.

Napi összegzés
2025-10-02
Nagyon jó hangulatban telt a kereskedés, az amerikai és az európai tőzsdeindexek is folytatni tudták az erős növekvő trendet.
Továbbra is nagy a bizonytalanság az amerikai kormányzat újraindulásának időpontjával kapcsolatban, ami egyelőre nincs negatív hatással a tőzsdékre, viszont jót tesz a nemesfémeknek.
A Tesla és a Stellantis árfolyama is pozitívan reagált a javuló értékesítési számokra, ugyanakkor ebben fontos tényező lehetett az elektromos autókhoz kapcsolódó adókedvezmények szeptember végi megszűnése, mivel sokan a kivezetés előtti időszakra tervezték az autóvásárlást. Ez talán jobban érintheti a Tesla-t, így nagyobb mínuszba is csúszott az árfolyam a nap végére.

ADP foglalkoztatittság (USA)
2025-10-01 14:15
A legújabb szeptemberi ADP adat fontos információkat adhat a legfrissebb munkaerőpiaci folyamatokról, a kormányzati leállás következtében pedig az egyetlen munkaerőpiaci adat, amit közzétesznek a héten. A várakozások alapján 52 ezres bővülést mutathat az augsztusi 54 ezres növekedést követően, az ettől alacsonyabb értékek valószínűleg tovább növelnék az amerikai munkaerőpiac gyengülésével kapcsolatos félelmeket, valamint a kamatcsökkentési várakozásokat is.

Napi összegzés
2025-10-01
Ismét jól teljesítettek a tőzsdeindexek, bár az amerikai piacokon a nap elején még negatív volt a hangulat, ezután következett be a visszapattanás.
Leállt az amerikai kormányzat, mivel a kongresszus nem jutott megoldásra a költségvetési finanszírozási kérdésben. Ugyanakkor már többször történt ilyen komolyabb következmény nélkül, viszont fontos lehet, hogy mennyi ideig fog tartani a leállás.
32 ezres csökkenést mutatott a szeptemberi ADP foglalkoztatottsági adat az 50 ezres bővülésre vonatkozó várakozásokkal szemben, valamint az augusztusi adatot is lefelé módosították, 54 ezres növekedésről 3 ezres visszaesésre. Ezáltal folytatódik az amerikai munkaerőpiac gyengülése.
Kedvezően fogadták a piaci szereplők a Pfizer kedden bejelentett megállapodását a Trump-kormányzattal, amelyben a Pfizer vállalta, hogy a Medicare programhoz kapcsolódóan árkedvezményeket biztosít a fogyasztóknak, mentesülve cserébe a vámok alól. Ez a többi gyógyszergyártónak is jó hír, mivel ezáltal nagyobb az esélye az újabb megegyezések megkötésének.

Napi összegzés
2025-09-30
Továbbra is kitart a pozitív piaci hangulat, az amerikai és az európai tőzsdeindexek is emelkedtek.
Christine Lagarde EKB elnök beszédében jelezte, hogy az inflációs kockázatok nem jelentenek akkora veszélyt, mint amire az amerikai vámok bejelentése után számítottak. Ez pedig jelentős pozitívum lehet az európai tőzsdeindexeknek.
A német infláció meghaladta a várakozásokat, a francia infláció azonban a konszenzus véleményénél alacsonyabb értéket mutatott.

Napi összegzés
2025-09-29
Folytatódott a tőzsdeindexek emelkedése, bár kisebb mértékben.
Jól teljesítenek a nemesfémek, amiben fontos szerepe lehet az amerikai kormány esetleges keddi leállásának.
A befektetők egyelőre kivárhatnak a kulcsfontosságú, pénteki munkaerőpiaci adatok előtt, ugyanakkor könnyen lehet, hogy a kormányzati leállás következtében késni fognak az adatok.

PCE (USA)
2025-09-26 14:30
A várakozások alapján 0,3%-kal emelkedhetett a PCE infláció agusztusban, míg az éves adat 2,6%-ot követően 2,7%-ra növekedhet. Az személyes fogyasztások inflációja fontos adat, mivel kiemelten figyeli a Fed. A várakozásoknak megfelelő, vagy kedvezőbb értékek segítenék a piaci hangulatot.

Napi összegzés
2025-09-26
Sokat javult a piaci hangulat a hét végére, az európai és az amerikai tőzsdeindexek is szépen emelkedtek.
A befektetők egyre inkább árazzák a további kamatcsökkentéseket, ami segíti a tőzsdék teljesítményét.
Az amerikai PCE infláció a várakozásoknak megfelelően alakult, viszont a múlt havi 0,2%-os emelkedést követően 0,3%-os növekedést mutatott, míg az éves adat 2,6% után 2,7%-ra emelkedett. Ezek az értékek ugyan kisebb gyorsulásra utalnak, viszont a piac még elfogadhatónak tekinti, ezért is inkább pozitív reakció érkezett.

Napi összegzés
2025-09-25
Folytatódott a gyenge piaci hangulat, az amerikai és az európai tőzsdeindexek is visszaestek.
A vártnál lényegesen erősebb adatok érkeztek az amerikai gazdaságból. A második negyedéves GDP végleges értéke 3,8% lett a 3,3-os várakozásokkal szemben. Emellett a tartós fogyasztási cikkek megrendelése is sokkal magasabb lett, mint a várakozás, a heti új munkanélküli segélykérelmek száma pedig alacsonynak tekinthető 218 ezret mutatott.
Az erősebb amerikai gazdaság ugyan pozitívum lehet, viszont csökkentheti a kamatvágási várakozásokat is, ezért következett be összességében negatív piaci reakció.

Napi összegzés
2025-09-24
Folytatódott az amerikai tőzsdeindexek csökkenése, valamint az európai piacok is visszaesést mutattak.
Egyértelműen megtorpant a részvénypiacok lendülete, viszont nagyobb korrekció egyelőre nem alakult ki. Kis mértékben csökkentek a kamatvágási várakozások, ugyanakkor továbbra is inkább optimisták a befektetők.

Napi összegzés
2025-09-23
Elromlott a hangulat az amerikai piacon, az S&P 500 és a Nasdaq 100 is sokat csökkent, az európai tőzsdék azonban felülteljesítettek.
A nagatív befektetői reakciót elsősorban Jerome Powell szavai váltották ki, mivel a Fed elnöke felhívta a figyelmet arra, hogy a jegybank most nincs könnyű helyzetben. Ráadásul kiemelte, hogy a munkaerőpiaci és inflációs kockázatok között nehéz egyensúlyozni. Emellett valószínűleg nincsen ideális, kockázatmentes út, vagyis valamilyen negatív következményel mindenképpen számolni kell.
A szeptemberi amerikai PMI adatok ugyan kisebb visszaesést mutattak havi alapon, viszont továbbra is 50 feletti értékek láthatók, ami még nem jelent zsugorodást.

Napi összegzés
2025-09-22
Folytatódott az amerikai tőzsdeindexek kiemelkedő teljesítménye, az európai piacok azonban visszaestek.
A múlt heti kamatcsökkentés tovább erősítette a piaci hangulatot, így a technológiai részvények is sokat emelkedtek, a Nasdaq 100 már a 25000 pontos szinteket közelíti.
A nemesfémek is jól teljesítenek, így az arany és az ezüst árfolyamában is meredek emelkedés alakult ki. Ezt elsősorban a csökkenő hozamszint és a gyengülő dollár segíti, valamint a geopolitikai feszültségek is tartós kockázatot jelenthetnek.

Napi összegzés
2025-09-19
Nem alakultak ki jelentős elmozdulások, bár a piaci hangulat továbbra is optimistának tekinthető.
Érdekes ellentmondás alakult ki a Fed-ülést követően, mivel a részvények a kezdeti csökkenés után fokozatosan emelkedtek, míg a dollár éppen ellentétesen mozgott. A szerdai események elején még sokat gyengült, később azonban folyamatosan erősödött, ami egészen a mai napig kitartott. Ennek oka valószínűleg a befektetők rádöbbenése, hogy talán mégis túl optimistán árazták a kamatcsökkentések várható mértékét. Ugyanakkor a tőzsdeindexre ez nem igaz, mivel ott még mindig kitart az optimizmus.

Napi összegzés
2025-09-18
Sokat javult a piaci hangulat, az európai tőzsdeindexek sokat emelkedtek, viszont az amerikai piacon is nagyobb növekedést lehetett látni, a Nasdaq 100 közel 1%-os pluszban zárt.
A befektetők a tegnapi Fed-ülés során elhangzott negatívumok és kockázatok ellenére továbbra is optimisták a kamatcsökkentésekkel kaocsolatban, ami számos eszköznek nagyon jó hír és a részvények is jól teljesíthetnek.

Fed kamatdöntés
2025-09-17 20:00
A Fed kamatdöntő ülése kiemelten fontos lehet a további piaci hangulat szempontjából. Szinte biztosra vehető a 25 bázispontos kamatvágás, ebben valószínűleg nem lesz meglepetés. Ugyanakkor a mostani ülésen közzététekre kerülnek a Fed gazdasági és inflácios várakozásai is, valamint az ún. dot plot, ami a Fed döntéshozók kamatpályával kapcsolatos várakozásait tartalmazza. Ezek alapján pedig fontos információk derülhetnek ki a Fed álláspontjával kapcsolatban, ami könnyen lehet, hogy különbözik a piac jelenlegi véleményétől. Ezáltal jelentős árfolyammozgásokat is kialakulhatnak.

Napi összegzés
2025-09-17
Kisebb visszaesés alakult ki a részvenypiacokon a Fed ülés hatására, bár nagyobb mínuszba is kerültek a tőzsdeindexek, amit később sikerült visszakorrigálni.
A várakozásoknak megfelelően 25 bázisponttal csökkentette a kamatokat a Fed, viszont az előrejelzések alapján stabilabb gazdaságot és magasabb inflációt vár a jegybank, valamint a dot plot alapján hiába következhet még idén két további kamatvágás, látható a döntéshozók közötti nagyobb megosztottság. A befektetők először ugyan elbizonytalanodtak és nagyobb visszaesés is kialakult, viszont később mégis visszatért az optimizmus. Ennek az lehet az oka, hogy a piac talán még szigorúbb hangnemet várt Jerome Powell, Fed elnöktől, így többnyie magmaradtak a korábbi kamatcsökkentési várakozások.
Több mint 2,5 százalékot gyengült tegnap az Nvidia részvénye, miután a Financial Times értesülései szerint a kínai hatóságok megtiltották a vezető kínai technológiai vállalatok számára az Nvidia AI-chipjeinek vásárlását, és felszólították őket, hogy állítsák le a már leadott rendeléseiket az Nvidia felé.
